kardosdrur/scandi-wiki huggingface dataset:
Ålvand Klithede

Ålvand Klithede er et klithede-område med  en række mindre klitsøer, de såkaldte lobeliesøer, beliggende øst for Nørre Vorupør, syd for Tvorup Klitplantage og nord for Førby Sø i Nationalpark Thy. 

Området er en del af Natura 2000-område  nr. 26, Ålvand Klithede og Førby Sø  og er både habitatområde og fuglebeskyttelsesområde,  samt en del af en større naturfredning fra 1977 på 1.144 hektar, hvoraf de  614 hektar ejes af staten ; Det er også en del af Nationalpark Thy.

Der er  af hensyn til sjældne fuglearter som  tinksmed, hjejle og trane, adgangsforbud fra  1. april til 15. juli. Om foråret er den rasteplads for  8-12.000 kortnæbbede gæs på fugletræk. Der er  sjældne planter som orkideen hjertelæbe, sortgrøn brasenføde og gulgrøn brasenføde, pilledrager, krybende ranunkel og fin bunke. På Ålvand Klithede findes også odder samt strandtudse, spidssnudet frø og markfirben.

Se også
 Allieret flystyrt ved Ålvand

Eksterne kilder/henvisninger 

 Ålvand Klithede  på danmarksnationalparker.dk
 Hedearealer i Tvorup Klitplantage - Syd (dele af areal nr. 22) og hedearealer ved Førby Sø (dele af Stenbjerg Klitplantage øst – areal nr. 21) Thy Statsskovdistrikt - Arealbeskrivelser

Lokaliteter i Thisted Kommune
Fredede arealer i Danmark
Fuglebeskyttelsesområder i Danmark
EU-habitatområder i Danmark
Nationalpark Thy
Kortnæbbet gås

Kortnæbbet gås (Anser brachyrhynchus) er en andefugl som tilhører gruppen af grå gæs. Arten findes opdelt i to bestande, der yngler henholdsvis på Island/Grønland og Svalbard. Kortnæbbet gås ligner sædgås, men har lyserøde ben og et mere kompakt hoved med et kort næb, der er sort og lyserødt.

Dens længde er 64-76 cm og den har et vingefang på 137-161 cm lang. Den kan leve i 10-20 år.

Udbredelse og træk 
Island/Grønland-bestanden overvintrer på de britiske øer og områdene ved Tyske Bugt. Svalbard-bestanden trækker gennem Norge og Danmark forår og efterår, og overvintrer hovedsagelig i Holland og Belgien. De to bestande henregnes begge til samme underart, nominatformen brachyrhynchus.

Svalbard-bestanden 
Svalbard-bestanden var i 2004 på ca. 43.000 individer, men arten øger gradvis i antal. Tællinger fra 2005 og 2006 har vist at bestanden på dette tidspunkt var øget til godt 50.000 individer. Resultater fra feltarbejde i bl.a. Danmark og Norge (Nord-Trøndelag) i 2008 og 2009 viste, at Svalbard-bestanden af kortnæbbede gæs igen var steget til omkring 63.000 individer.

Trækket for Svalbard-bestanden
Under trækket mellemlander de kortnæbbede gæs i landbrugsområdene i Nord-Trøndelag øst og nord-øst for Trondheimsfjorden. Den lille bygd Beitstad, i Steinkjer kommune, har anslået  20.000 gæs på besøg i løbet af nogle hektiske uger i foråret. Efter et ophold i Nord-Trøndelag trækker de videre op mod Vesterålen og Andøya.

De senere år er konflikten med landbrugsinteresserne øget kraftigt på grund af skader på afgrøderne – specielt under forårstrækket. Gæssene græsser da på spirende eng og nysåede kornmarker.

I Danmark raster gæssene i de store engområder i Vestjylland, især Fiilsø i Varde Kommune og Vest Stadil Fjord i Ringkøbing-Skjern Kommune, er kendt for store flokke af kortnæbbede gæs.

Noter

Eksterne kilder/henvisninger 
 Om Kortnæbbet Gås  naturstyrelsen.dk
 
 

Arktis' fugle
Danmarks fugle
Islands fugle
Grønlands fugle
Gæs
Jonas Thomsen

Jonas Thomsen (født 5. februar 1991) er en dansk fodboldspiller, der spiller i FC Vestsjælland.

Karriere 
I december 2011 indgik Thomsen en aftale med FC Vestsjælland gældende frem til sommeren 2014. Han kom til klubben fra Svebølle B&I. Efter FC Vestsjælland gik konkurs fortsatte Jonas Thomsen sin Karriere i Kalundborg B&I. Sommeren 2016 skrev Jonas Thomsen kontrakt med Holbæk B&I.

Referencer

Eksterne henvisninger 
 
 Jonas Thomsen på FC Vestsjælland
 Jonas Thomsen på superstats.dk

Fodboldspillere fra Danmark
Fodboldspillere fra FC Vestsjælland
Fodboldspillere fra Nordvest FC
Oliver Lund

Oliver Lund Jensen (født 21. august 1990) var en dansk tidligere fodboldspiller, der senest spillede for AGF.

Klubkarriere

Akademisk Boldklub 
Oliver Lund startede sin karriere i AB i Gladsaxe og viste sig som en særdeles alsidig spiller. Her blev han brugt i flere positioner som blandt andet Forsvarsspiller og Angriber. Hans præsentationer fangede andre klubbers opmærksomhed, hvilket senere resulterede i et skifte til FC Vestsjælland.

FC Vestsjælland 
Han spillede sin første kamp i Superligaen samt fik sin debut for FC Vestsjælland den 21. juli 2017 i en kamp mod Brøndby IF, der endte 1-1.

Odense Boldklub 
Det blev offentliggjort den 22. juli 2015, at Lund havde skrevet under på en toårig aftale med Odense Boldklub. Han forlod klubben i sommeren 2017, da hans kontrakt udløb.

Lyngby Boldklub 
Lund skiftede til Lyngby Boldklub den 27. juni 2017.

Tilbage til OB 
Lund skiftede tilbage til OB den 25. januar 2019. 

Det er blevet offentliggjort, at Lund stoppede i OB ved sit kontraktudløb i udgangen af 2020/21 sæsonen.

AGF
Den 16. juni 2021 skiftede han til AGF på en etårig aftale, som senere blev forlænget. Lund fik en hel del spilletid i sin første sæson i den aarhusianske klub, men i den følgende sæson blev det kun til få optrædender på førsteholdet, og Lund forlod AGF i sommeren 2023. Han nåede i alt 33 førsteholdskampe i sine to sæsoner.

Referencer

Eksterne henvisninger 
 Profil  hos OB
 Oliver Lund, all-time Superligastatistik på Superstats.dk

Fodboldspillere fra Danmark
Fodboldspillere fra Akademisk Boldklub
Fodboldspillere fra FC Vestsjælland
Fodboldspillere fra Lyngby Boldklub
Fodboldspillere fra Odense Boldklub
Fodboldspillere fra AGF
Frederik Georg Adeler

Frederik Georg Adeler (født 25. august 1736, død 1810) var en dansk godsejer, officer og embedsmand, der bestred en række poster i Norge, sidst som stiftamtmand i Christianssand.

Liv og gerning 
Han blev formentlig født på forældrenes ejendom Gundetved i Sjælland, og var søn af stiftamtmand Frederik Adeler.

Adler skal allerede være blevet løjtnant som barn. Han forfremmedes i sit 19. år (1755) til kaptajn og fik 1756 anvist tjeneste ved 2. Vesterlenske Regiment, hvor han i 1761 opnåede sekondmajors karakter; omkring 1757 blev han kammerjunker.

Efter at have fået afsked fra militæretaten i april 1764 blev han i juli samme år amtmand i Bratsbergs Amt og 1769 i kammerherre. I 1771 blev han mod sin vilje forflyttet til Lister og Mandals Amt, da det ansås for mindre heldigt, at han var amtmand i det distrikt, hvor hans ejendomme var beliggende. Han kom imidlertid efter ansøgning (og med en restriktion med hensyn til tømmerhandelen) allerede i 1773 tilbage til Bratsbergs Amt, hvor han efter den store ildebrand i Skien i november 1777 vandt meget popularitet ved sin store godgørenhed mod de skadelidte. Tidligere samme år var han udnævnt til Ridder af Dannebrog.

I 1781 blev han stiftamtmand i Christianssand, men fik afsked i 1788 i anledning af de af Christian Lofthus anstiftede uroligheder.

Familie 
Han var to gange gift, første gang i 1762 med Juliane Ernestine v. Cicignon (født 1744, død 1799), fra hvem han blev separeret i 1785; anden gang i 1796 med Caroline Rudolphine v. Schubarth (født 1760, død 1798), enke efter kammerjunker Jacob Løvenskiold til Borrestad.

Han var ejer af Gimsø Kloster med Bratsberg, hvor hans jordbrug indbragte ham en præmie i året 1776. Da hans eneste søn, kammerjunker Anton Beatus Adeler (1767-1843), var sidste mand af slægten i Norge og svag på sjæl og legeme, bestemte faderen, at godserne efter hans død skulde tilfalde hans brorsøns linje i Danmark mod udbetaling af en livrente til sønnen.

Noter

Litteratur 
 H.J. Huitfeldt-Kaas: "Adeler, Frederik Georg" (i: Dansk Biografisk Lexikon, 1. udgave, bind 1; s. 93-94) 

Amtmænd fra Norge
Stiftamtmænd
Nordmænd i 1700-tallet
Frederik Georg
Riddere af Dannebrog (1671-1808)
Godsejere fra Norge
Officerer fra Danmark-Norge
Martín Montoya

Martín Montoya Torralbo (spansk udtale: [marˈtim monˈtoʝa toˈralβo]; født 14. april 1991) er en spansk professionel fodboldspiller der spiller for Valencia som højre back. Han har spillet størstedelen af sin ungdomskareirre hos FC Barcelona, og blev i 2009 rykket op på FC Barcelona B. Efter flere fine præstationer blev han rykket op til A-truppen.

Landshold 
Den 25. august 2011 blev Montoya kaldt ind til det Spanske A-landshold af manager Vicente del Bosque for 2 venskabskampe imod Chile og Liechtenstein.

Eksterne henvisninger 

Fodboldspillere fra Spanien
Fodboldspillere fra Catalonien
Fodboldspillere fra FC Barcelona
Fodboldspillere fra FC Barcelona B
Jonathan dos Santos

Jonathan dos Santos Ramirez (født 26. april 1990) er en mexicansk fodboldspiller, der spiller i Major League Soccer for LA Galaxy. Han spiller også for det mexicanske fodboldlandshold. Jonathan er lillebror til Giovani dos Santos.

Tidlige liv 
Jonathan er født i Monterrey, Nuevo León, Mexico. Jonathan dos Santos konkurrerede med sin bror Giovani dos Santos i en ungdoms turnering i Frankrig, hvor han blev opdaget af FC Barcelona talentspejdere der var imponerede over det, de så, og besluttede at bringe ham og hans bror til La Masia til en prøveperiode.

Landshold 
Dos Santos fik sin debut for Mexicos fodboldlandshold i en venskabskamp mod Colombia den 30. september 2009. Han blev erstattet af Patricio Araujo i det 72. minut. Colombia vandt kampen 2-1.

Eksterne henvisninger 

Fodboldspillere fra Mexico
Deltagere ved verdensmesterskabet i fodbold 2018
Fodboldspillere fra FC Barcelona
Personer fra Monterrey
Fodboldspillere fra FC Barcelona B
Burfjord

Burfjord (kvensk: Puruvuono, nordsamisk: Buvrovuotna) er administrationsbyen i Kvænangen kommune i Troms og Finnmark fylke i Norge. I Burfjord findes bank, postbutik, bibliotek, benzinstation, kafé, skistadion, tre fodboldbaner, børnehaver, div. butikker, idrætshal, lægevagt, lægecenter, sygehjem, tandlæge, grundskole og to dagligvarebutikker. Stedet er kendt for sit gode idrætsmiljø, specielt omkring skisport. I Burfjord bor ca. 600 af de 1.400 indbyggere i Kvænangen. Det samiske stednavn, som antages at være oprindelsen for de andre varianter, betyder "Grødfjord".

Kilder og henvisninger 

Byer i Troms og Finnmark
Kvænangen
Marc Bartra

Marc Bartra Aregall (født 15. januar 1991) er en spansk professionel fodboldspiller, der fra 2018 spiller for  den spanske klub Real Betis. Tidligere har han  spillet for FC Barcelona som central forsvarsspiller indtil den 3. Juni 2016, hvor han blev solgt til tyske Borussia Dortmund, der til dagligt spiller i Bundesligaen. 

Han blev født i Sant Jaume dels Domenys, Tarragona, Catalonien, og i en alder af 11 år flyttede Bartra til FC Barcelonas ungdoms-system, La Masia, efter at have startet med at spille fodbold ved naboerne RCD Espanyol. Marc Bartra spillede størstedelen af sin ungdomskarriere hos FC Barcelona, og blev rykket op som seniorspiller i 2009. Efter gode præstationer og mangel på forsvarsspillere grundet skader, blev den unge centrale forsvarsspiller rykket op i A-truppen.

Eksterne henvisninger 

Fodboldspillere fra Catalonien
Fodboldspillere fra Spanien
Deltagere ved det europæiske mesterskab i fodbold 2016
Fodboldspillere fra FC Barcelona
Fodboldspillere fra Borussia Dortmund
Fodboldspillere fra Real Betis
Fodboldspillere fra FC Barcelona B
Daniel Carvajal

Daniel Carvajal Ramos (født 11. januar 1992), bedre kendt som Dani Carvajal, er en spansk professionel fodboldspiller, der spiller for Real Madrid som højre back. Bortset fra et år i Bayern Leverkusen, har han spillet hele sin seniorkarriere hos Real Madrid, og næsten også hele hans ungdomskarriere.

Eksterne henvisninger 

Fodboldspillere fra Spanien
Fodboldspillere fra Real Madrid CF
Fodboldspillere fra Bayer 04 Leverkusen
Deltagere ved verdensmesterskabet i fodbold 2022
Fladså Pastorat

Fladså Pastorat er et pastorat i Næstved Provsti, Roskilde Stift med de fire sogne:

Næstelsø Sogn
Mogenstrup Sogn
Hammer Sogn
Vester Egesborg Sogn

I pastoratet er der fire kirker

Næstelsø Kirke
Mogenstrup Kirke
Hammer Kirke
Vester Egesborg Kirke

Pastorater i Roskilde Stift
Marco van Ginkel

Wulfert Cornelius "Marco" van Ginkel (hollandsk udtale: [ˈmarkoː vɑŋ ˈɣɪŋkəl] født 1. december 1992) er en hollandsk professionel fodboldspiller, der spiller som midtbanespiller for PSV Eindhoven, udlejet fra Chelsea og det hollandske landshold. Van Ginkel begyndte sin karriere i Vitesse, som han kom til som syv-årig i 1999. Efter at hans vej gennem de forskellige ungdoms niveauer i klubben, debuterede Van Ginkel i 2010 for Vitesse, før han blev solgt for cirka £8 mio. til Chelsea i 2013.

Landshold 
På det internationale plan, repræsenterede Van Ginkel Hollands U/19 og Hollands U/21, og derefter for A-truppen hvor han fik sin debut mod Tyskland i en venskabskamp, i november 2012.

I maj 2013, blev Van Ginkel udtaget til hollands U/21 trup til UEFA'S U21 mesterskab i Israel.

Eksterne henvisninger 

Fodboldspillere fra SBV Vitesse
Fodboldspillere fra Chelsea F.C.
Fodboldspillere fra Holland
Luis Alberto

Luis Alberto Romero Alconchel (født 28. september 1992), bedre kendt som Luis Alberto, er en spansk fodboldspiller der spiller for Lazio i Italien som angriber eller en fløjspiller.

Karriere 
Den 20. juni 2013, fik Sevilla et £6,8 mio. tilbud fra Premier League-klubben Liverpool til Alberto, som blev accepteret. Underskrivelsen blev gennemført to dage senere. Han fik sin debut for sin nye klub den 13. juli, i en 4-0 pre-seasons venskabskamp hvor de vandt over Preston North End.

Den 1. juli 2014 blev Alberto udlejet til La Liga-klubben Málaga CF.

Referencer

Eksterne henvisninger 

Fodboldspillere fra Spanien
Fodboldspillere fra Sevilla FC
Fodboldspillere fra Liverpool F.C.
Fodboldspillere fra Málaga CF
Costel Pantilimon

Costel Fane Pantilimon (født 1. februar 1987) er en rumænsk fodboldspiller der spiller som målmand hos Nottingham Forest, udlejet fra Watford.

Tidlige liv 
Født i Bacău, startede Pantilimon sin karriere hos Aerostar Bacău og har fået sin del af rampelyset på Rumæniens U/19 landshold før han blev solgt til Timișoara den 1. februar 2006, på hans 19 års fødselsdag.

Landshold 
Pantilimon fik sin debut for Rumæniens A-landshold den 19. november 2008, i en venskabskamp mod Georgien.

Personlige liv 
Costel Pantilimon er et barn af to døve forældre.

Eksterne henvisninger 

Fodboldspillere fra Rumænien
Fodboldspillere fra Manchester City F.C.
Fodboldspillere fra Sunderland A.F.C.
Fodboldspillere fra Watford F.C.
Fodboldspillere fra Nottingham Forest F.C.
Deltagere ved det europæiske mesterskab i fodbold 2016
Kyle Walker

Kyle Andrew Walker (født 28. maj 1990) er en engelsk fodboldspiller, der spiller som højre back for den engelske fodboldklub Manchester City F.C. og Englands nationale fodboldlandshold.

Opvækst 
Walker blev født i Sheffield og voksede op i Sharrow-området i byen. Han gik på Porter Croft Infant & Junior School, og derefter på High Storrs School indtil 2006.

Landsholdsstatistik

Eksterne henvisninger 

Fodboldspillere fra England
Fodboldspillere fra Sheffield United F.C.
Fodboldspillere fra Northampton Town F.C.
Fodboldspillere fra Tottenham Hotspur F.C.
Fodboldspillere fra Queens Park Rangers F.C.
Fodboldspillere fra Aston Villa F.C.
Fodboldspillere fra Manchester City F.C.
Personer fra Sheffield
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Younès Kaboul

Younès Kaboul (født 4. januar 1986) er en fransk fodboldspiller, som i øjeblikket spiller som central forsvarsspiller hos Premier League-klubben Watford F.C.. Han kan også spille på højre back eller på den defensive midtbane.

Kaboul har marokkanske rødder og er muslim.

Landshold 
Kaboul har repræsenteret Frankrig U/21. Den 15. november 2010 blev Kaboul kaldt ind til det franske mandskab, grundet en skadet hos Philippe Mexès, til en kamp imod Englands fodboldlandshold i en venskabskamp på Wembley. Den 15. maj 2012 blev Kaboul udelukket til en mulig deltagelse ved Euro 2012, eftersom han pådrog sig en knæskade under Tottenhams sidste kamp i sidste sæson.

Eksterne henvisninger 

 Younes Kaboul på tottenhamhotspur.com
 Younes Kaboul  på football-lineups.com

Fodboldspillere fra Frankrig
Fodboldspillere fra AJ Auxerre
Fodboldspillere fra Tottenham Hotspur F.C.
Fodboldspillere fra Portsmouth F.C.
Fodboldspillere fra Sunderland A.F.C.
Skilderhus

Et skilderhus er et lille, militært vagthus med ståplads til én vagt.

Skilderhuse står gerne ved porter og indgangspartier til militærlejre, kaserneområder, kommandokvarterer, våbendepoter og fængsler eller udenfor slotte og borge, hvor monarker og fyrster holder til. Tidligere kunne der også være skilderhus udenfor rådhuse og regeringsbygninger. Skilderhuset bruges som læskur for skildvagter, som ofte er klædt i stram uniform, og er akkurat passende stort til at en soldat på vagt kan stå oprejst i det, når det er regn og uvejr.

Militær
Ly
Bygninger, konstruktioner og anlæg
Danny Rose

Daniel Lee "Danny" Rose (født 2. juli 1990), bedre kendt som Danny Rose, er en engelsk fodboldspiller der spiller for Tottenham Hotspur som venstre back og kant.

Rose startede sin professionelle karriere hos Leeds United i 2006, og har udviklet sig gennem klubbens ungdom rækker, men forlod dem for nuværende klub Tottenham Hotspur i juli 2007.
Da han ikke kunne komme på første holdet, blev han lejet ud til Watford i marts 2009, hvor han nåede syv optrædener, og derefter blev Danny udlejet til Peterborough United United i september 2009. Efter seks optrædener for Peterborough United, vendte han tilbage til Tottenham Hotspur, og fik sin debut.

Da han endnu ikke havde været i stand til at etablere sig som en fast spiller, blev han igen udlejet, denne gang til Bristol City i september 2010, og nåede 17 optrædener. Selv om Rose fik en mere vigtig rolle på holdet end før i Tottenham Hotspur i 2011-12 sæsonen, hvor han fik 20 kampe i alle turneringer/ligaer, brugte han den følgende sæson på et lejet ophold hos Sunderland, hvor han fik 29 optrædner.

Personlige liv 
Hans yngre bror Mitchell Rose er i øjeblikket spiller hos Rotherham United. Han er også fætter til fodboldspilleren Michael Rankine, hvis onkel Mark Rankine også spillede.

Eksterne henvisninger 

 
 

Fodboldspillere fra England
Fodboldspillere fra Leeds United F.C.
Fodboldspillere fra Tottenham Hotspur F.C.
Fodboldspillere fra Watford F.C.
Fodboldspillere fra Peterborough United F.C.
Fodboldspillere fra Bristol City F.C.
Fodboldspillere fra Sunderland A.F.C.
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Opsparing

Opsparing er den del af indkomsten, der ikke forbruges. Det gælder altså definitorisk, at disponibel indkomst = forbrug + opsparing, såvel for individuelle husholdninger som for lande. Opsparing kan opgøres brutto, dvs. før der tages højde for den løbende forringelse af kapitalapparatet, eller netto, med fradrag for den nævnte kapitalnedslidning.

Hvad afhænger opsparingen af? 

I almindelig økonomisk tankegang tænkes en persons opsparing at afhænge af hans indkomst, formue, forventede fremtidige indkomster og de forventede fremtidige forbrugsbehov. Også renten kan tænkes at spille en rolle, selvom sammenhængen mellem rente og opsparing ikke er tydelig empirisk. Offentlige og andre kollektive beslutninger kan også påvirke opsparingen. I Danmark har således de kollektive arbejdsmarkedspensionsordninger, der for den enkelte medfører en tvungen opsparing i pensionskasse, især siden starten af 1990'erne spillet en betydelig rolle for de private husholdningers opsparing.

Da såvel indkomst som forbrugsmuligheder afhænger af personers alder, er der normalt en tydelig aldersprofil i opsparingen. Man taler om et livscyklusforløb, hvor personer typisk sparer op, mens de er midt i livet som erhvervsaktive. Som ældre (i pensionsalderen) sparer de omvendt ned, dvs. de forbruger deres (pensions-)formue. Som unge vil en del, især uddannelsessøgende, der har en ret beskeden indkomst, også tage lån (dvs. nedspare) for at finansiere en del af deres forbrug. På denne måde kan man ved hjælp af op- og nedsparing forbrugsudjævne, så forbruget fordeles mere jævnt over livet end indkomsten.

Opsparing som strøm og som beholdning 

Opsparing i ovennævnte betydning er en strøm, dvs. en løbende størrelse; en persons opsparing i løbet af et år er således den andel af hans disponible indkomst, han sætter til side i løbet af året. Somme tider anvendes ordet imidlertid også som en beholdning, nemlig som synonym for en persons formue (= det kumulerede resultat af tidligere perioders opsparing). På engelsk skelnes her mellem begreberne saving og savings, hvor saving er den løbende strømstørrelse, mens savings udtrykker den beholdning (formue), der eksisterer på et givet tidspunkt.

Opsparing og investeringer 

I en lukket økonomi, der ikke handler med omverdenen, er den samlede opsparing pr. definition lig med de samlede investeringer. Denne sammenhæng gælder således på globalt plan. For en åben økonomi gælder det, at den indenlandske opsparing er lig med de indenlandske investeringer + overskuddet på betalingsbalancens løbende poster. Den samlede danske private og offentlige opsparing vil altså i sidste ende enten blive placeret i indenlandsk realkapital som bygninger og maskinel eller i udenlandske aktiver, enten som direkte investeringer i udlandet eller som opkøb af udenlandske værdipapirer (f.eks. aktier og obligationer).

Se også 

 Nationalregnskab
 Investering
 Forbrug
 Ægte opsparing

Kilder 

Økonomi
Nuit blanche

Nuit blanche er en kulturel begivenhed, der har fundet sted i Paris siden 2002. Arrangementet minder om den danske kulturnat, hvor der i løbet af aftenen og natten er åbent til forskellige kulturinstitutioner. I Paris er der dog et større fokus på kunst.

Konceptet har siden spredt sig til andre store byer, heriblandt Rom, Montreal, Toronto, Bruxelles, Madrid, Lima og Leeds.

I Frankrig afholdes det udover i Paris også i Amiens og Metz.

Eksterne henvisninger

 Officiel hjemmeside for 2013 udgaven i Paris 

Kultur i Frankrig
IOS 7

iOS 7 er Apples syvende version af deres mobile operativsystem under navnet iOS. iOS 7's nye design af grænsefladeelementerne blev ledet af Jony Ive, Apple's Senior Vice President of Design.
iOS 7 er lavet til at matche den nye iPhone 5c (klassisk 32bit ARM-processor) og kommende iPhone 5s (A7 64-bit ARMv8-A-processor).
Den nye iOS opdatering gjorde at alle apps også blev nødt til at opdatere sit design til noget der passede iOS 7.

Den nyeste version er iOS 7.1 som har fået CarPlay.

Kilder/referencer 

IOS (Apple)
VR

VR eller vr har flere betydninger:
 Virtual reality
 VR Group - Finsk jernbaneselskab
 Victorian Railways - Australsk jernbaneselskab
 Vetenskapsrådet, det svenske videnskabsråd
 Vatican Radio - Vatikanets officielle radiomedium
 Video recorder
 QuickTime VR
 Object VR
 IATA airline kode for Cape Verde Airlines
Hundredårskoppen

Hundredårskoppen (die Hundertjahrtasse) var en officiel hædersgave, som den preussiske stat tildelte borgere, der blev 100 år. Sammen med koppen fik fødselaren overrakt et lykønskningsbrev fra ministerpræsidenten. Der kunne desuden medfølge en pengegave, hvis der var behov for støtte.

Koppen, hvis oprindelige design var af Emil Rudolf Weiß, blev fremstillet i Königliche Porzellan-Manufaktur Berlin. Koppen var af hvidt porcelæn og viste den preussiske fristats ørn i guld med omskriften „Die preussische Staatsregierung zum 100. Geburtstage“. På underkoppen fandtes den hædredes initialer mellem fødselsår og det aktuelle år. Med den nazistiske magtovertagelse i 1933 blev Hermann Göring ministerpræsident i Preussen og Preussens våben skiftede udseende. Efter 1940 besluttede Göring at uddele hundredårskopper i hele det tyske rige, og ørnen blev udskiftet med rigsørnen, og senere (i alt fald i 1943) kom et helt nyt design.

Produktionen af koppen endte sandsynligvis med afslutningen af 2. verdenskrig.

Noter

Literatur 
 Handbuch über den Preußischen Staat, herausgegeben vom Preußischen Staatsministerium für das Jahr 1931, Berlin 1931, S. 17

Hædersbevisninger fra Tyskland
Alderdom